HIRDETMÉNY

Celldömölk Város Önkormányzata, kérelem alapján, a Celldömölk, Sági utca, Temesvár utca és Szalóky utca által határolt tömbterületre vonatkozóan, egyszerűsített eljárással kezdeményezte a Helyi Építési Szabályzat és az annak mellékletét képező Szabályozási Terv módosítását.

Celldömölk Város Önkormányzatának Képviselő-testülete 4/2022. (V. 3.) számú önkormányzati rendeletében döntött a Celldömölk Város Helyi Építési Szabályzatáról szóló 34/2006. (XI. 8.) önkormányzati rendelet módosításáról.

Módosítás bemutatása:

A Sági utca, Temesvár utca és Szalóky Sándor utcák által határolt lakóterületi tömb Sági utcával határos ingatlanjai eltérő övezeti besorolásban voltak, mint a tömb többi része, intenzívebb beépíthetőséggel. A Sági utca menti ingatlanok átépülési folyamata megkezdődött, és készült olyan építészeti terv is, amely az önkormányzat eredeti szándékát jócskán meghaladó épület létrejöttét eredményezné, túlterhelve ezáltal a környezetét.

Figyelembe véve a környező infrastruktúra terheltségét, valamint a szomszédos lakóterületi övezetre gyakorolt hatásokat, a Sági utca menti ingatlanok beépíthetősége pontosításra került, oly módon, hogy a tervezett beépítések ne jelentsenek zavaró hatást a szomszédos lakóterületre, valamint a környező közlekedési infrastruktúra is megfelelően ki tudja szolgálni a fellépő igényeket:

A Sági utca menti ingatlanok is az Lk-z/2 övezetbe kerültek átsorolásra. Az intenzitási paraméterek szomszédos övezethez igazításán túlmenően a lakó rendeltetési egységek elhelyezésének korlátozásra kerültek a telek közterülettel határos első 25 m-nyi részére, ezzel a telkek belső részeinek nagyobb része jellemzően beépítetlen maradhat, ezáltal a tömbbelső nem terhelődik túl zavaró mértékben.

A Sági utca, Temesvár utca, Gábor Áron utca, Szalóky Sándor utca által határolt tömb területén, egy ingatlanon, az építési hely utcafronti határvonalán mért szélessége alapján minden legalább 6 méterenként legfeljebb 2 db lakó és 1 db egyéb rendeltetésű egységet és az ezekhez tartozó, legfeljebb 3 db gépjárműtárolót magában foglaló épület építhető.